
1. VISPĀRĪGĀ INFORMĀCIJA
1. Iepirkuma veids, nosaukums un identifikācijas numurs

1. Iepirkums tiek veikts saskaņā ar Publisko iepirkumu likuma 9.panta nosacījumiem.

1. Iepirkuma nosaukums – “Mēbeļu piegāde Rīgas Dārzciema vidusskolai” (turpmāk – iepirkums)
1. Iepirkuma identifikācijas numurs: Nr. RDVS 2026/1
1. Pasūtītājs: 
	Pasūtītāja nosaukums:
	Rīgas Dārzciema vidusskola

	Juridiskā adrese:
	Sesku iela 72, Rīga, LV - 1082

	Kontaktpersona:
	Par iepirkuma nolikumu un procedūru: Rīgas Dārzciema vidusskolas direktore Gunita Kļaviņa, tālruņa numurs: 67575557, e-pasta adrese: gklavina4@edu.riga.lv 


	Iepirkuma komisija:
	Rīgas Dārzciema vidusskolas Iepirkumu komisija (turpmāk – Iepirkumu komisija), kas izveidota ar Rīgas Dārzciema vidusskolas 2026.gada 13. jūlija rīkojumu Nr. VSDV-26-65-rs “Par iepirkuma komisijas izveidošanu”

	Pasūtītāja profila adrese:
	https://www.eis.gov.lv/EKEIS/Supplier/Organizer/4959
Internetā publiski pieejama Pasūtītāja tīmekļvietne Valsts elektroniskās informācijas sistēma piedāvājumu saņemšanai - Elektronisko iepirkumu sistēma, kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.


1. Iepirkuma priekšmets

1. Iepirkuma priekšmets ir mēbeļu piegāde Rīgas Dārzciema vidusskolai, Sesku 72, Rīga, Latvija, LV-1082, saskaņā ar tehnisko specifikāciju/tehnisko - finanšu piedāvājumu (nolikuma 3. pielikums) (turpmāk – tehniskā specifikācija) (turpmāk – Prece). 
1. Piegādes izpildes termiņš ir 2 (divi) mēneši no līguma noslēgšanas dienas.
1. Garantijas termiņš Precei ir ne mazāks kā 24 (divdemit četri mēneši) no Preces piegādes dienas. 
1. Plānotā maksimālā līgumcena nepārsniedz EUR 33 600,00 (trīsdesmit trīs tūkstoši seši simti euro un nulle eiro centu) bez pievienotās vērtības nodokļa (PVN). Piedāvājumi, kas pārsniedz norādīto līgumcenu, tiek noraidīti.
1. Iepirkuma nomenklatūra (CPV kods): 39160000-1 (Mēbeles skolām)
1. Līguma izpildes vieta: Rīga, NUTS kods: LV006.
1. Iepirkuma priekšmets nav sadalīts daļās.
1. Pretendents var iesniegt tikai vienu piedāvājumu. Pretendents nevar iesniegt piedāvājuma variantus. 
1. Līgums tiks noslēgts, ja līgumā paredzētās piegādes veikšanai Pasūtītājam būs pieejami finanšu līdzekļi. Ja Pasūtītājam nav pieejami finanšu līdzekļi, Pasūtītājs var nerealizēt iepirkuma priekšmetu. Tehniskajā specifikācijā ir noteikts iepirkuma priekšmeta maksimālais apjoms. Pasūtītājs līguma izpildes gaitā var samazināt faktiski pasūtāmo preču apjomu, ja Pasūtītājam nav pieejami resursi visa plānotā iepirkuma priekšmeta apjoma iegādei vai apstākļu dēļ. Pasūtītājam ir tiesības neapgūt līguma plānoto kopējo summu pilnā apmērā.
1. Iepirkuma nolikuma saņemšana

1. Ieinteresētais piegādātājs iepirkuma nolikumu un ar to saistīto dokumentāciju var saņemt, lejuplādējot elektroniskajā formātā Elektronisko iepirkumu sistēmā (turpmāk – EIS) e-konkursu apakšsistēmā: https://www.eis.gov.lv/EKEIS/Supplier/Organizer/4959    
1. Lejuplādējot iepirkuma nolikumu, ieinteresētais piegādātājs apņemas sekot līdzi turpmākajām izmaiņām iepirkuma nolikumā, kā arī Iepirkumu komisijas sniegtajām atbildēm uz ieinteresēto piegādātāju jautājumiem, kas tiks publicētas pasūtītāja vietnē EIS e-konkursu apakšsistēmā pie šī iepirkuma. Ja minētos dokumentus un ziņas pasūtītājs ir ievietojis EIS e-konkursu apakšsistēmā: https://www.eis.gov.lv/EKEIS/Supplier/Organizer/4959, tiek uzskatīts, ka piegādātājs tos ir saņēmis un ar tiem ir iepazinies.
1. Papildu informācijas sniegšana

1. Iepirkumu komisija un ieinteresētie piegādātāji ar informāciju apmainās rakstiski. Mutvārdos sniegtā informācija iepirkuma ietvaros nav saistoša.

1. Ieinteresētais piegādātājs jautājumus par nolikumu uzdod rakstiskā veidā, izmantojot EIS e-konkursu apakšsistēmas rīkus vai nosūtot tos elektroniski uz nolikumā norādīto pasūtītāja kontaktpersonas e-pasta adresi.

1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām, pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

1. Iepirkumu komisija atbildi ieinteresētajam piegādātājam nosūta elektroniski un publicē EIS e-konkursu apakšsistēmā pie šī iepirkuma dokumentācijas. 

1. Jebkura papildu informācija, kas tiks sniegta saistībā ar šo iepirkumu, tiks publicēta EIS e-konkursu apakšsistēmā https://www.eis.gov.lv/EKEIS/Supplier/Organizer/4959   pie šī iepirkuma dokumentācijas. Ieinteresēto piegādātāju pienākums ir pastāvīgi sekot EIS e-konkursu apakšsistēmā https://www.eis.gov.lv/EKEIS/Supplier/Organizer/4959   šī iepirkuma sadaļā publicētajai informācijai.
1. Iepirkumu komisija nav atbildīga par to, ja kāds ieinteresētais piegādātājs nav iepazinies ar informāciju par iepirkumu, kurai ir nodrošināta brīva un tieša elektroniska pieeja EIS e-konkursu apakšsistēmā.
1. Piedāvājumu iesniegšanas laiks un kārtība
1. Saskaņā ar Publisko iepirkumu likuma 39.panta pirmo daļu, piedāvājumi iepirkumā ir iesniedzami tikai elektroniski, izmantojot EIS e-konkursu apakšsistēmu.
1. Ieinteresētais piegādātājs piedāvājumu iesniedz EIS  e–konkursu apakšsistēmā:  iesniegšanas termiņš norādīts EIS  e–konkursu apakšsistēmā un Iepirkumu uzraudzības biroja tīmekļvietnē pie šī iepirkuma publikācijas.
1. Ārpus EIS e–konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem iepirkuma nolikuma prasībām un netiks vērtēti.
1. Piedāvājumu atvēršana
1. Iesniegtie piedāvājumi tiks atvērti EIS e-konkursu apakšsistēmā pēc piedāvājumu iesniegšanas termiņa beigām: iesniegšanas termiņš norādīts EIS  e–konkursu apakšsistēmā un Iepirkumu uzraudzības biroja tīmekļvietnē pie šī iepirkuma publikācijas.

1. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

1. Iepirkumu komisija EIS e‑konkursu apakšsistēmā atver piedāvājumus un publicē pretendentu nosaukumus, piedāvājumu iesniegšanas datumus, laikus, piedāvātās cenas.

1. Gadījumā, ja piedāvājumu atvēršanas sanāksmes laikā pasūtītājam radīsies tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi vai EIS e-konkursu apakšsistēmas darbības traucējumi), piedāvājumu atvēršanas sanāksme tiks pārcelta uz citu laiku. Informācija par jauno piedāvājumu atvēršanas sanāksmes laiku tiks publicēta EIS e-konkursu apakšsistēmā https://www.eis.gov.lv/EKEIS/Supplier/Organizer/4959 šī iepirkuma profilā.
1. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 2.1.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai jāiesniedz elektroniskā atslēga ar paroli šifrētā dokumenta atvēršanai.
1. Pretendentu atlasi, piedāvājumu atbilstības pārbaudi un piedāvājumu vērtēšanu iepirkumu komisija veic slēgtā sēdē.

1. Nosacījumi pretendenta dalībai iepirkumā

1. Pretendents var būt fiziskā vai juridiskā persona, šādu personu apvienība jebkurā to kombinācijā, kas ir tiesīga veikt pakalpojumu un kurš ir iesniedzis piedāvājumu iepirkumā. Individuālais komersants ir komercreģistrā ierakstīta fiziska persona.
1. Attiecībā uz pretendentu nav iestājies neviens no Publisko iepirkumu likuma 9.panta astotajā daļā norādītajiem izslēgšanas noteikumiem, un nav tādu apstākļu, kuri pretendentam liegtu piedalīties iepirkumā saskaņā ar Publisko iepirkumu likuma prasībām. 

1. Pretendentu izslēgšanas gadījumi tiks pārbaudīti Publisko iepirkumu likuma 9.panta devītajā daļā noteiktajā kārtībā.

1. Izslēgšanas nosacījumi tiks pārbaudīti uz Publisko iepirkuma likuma 42. panta trešajā daļā minētajām personām:

1. uz personālsabiedrības biedru, ja kandidāts vai pretendents ir personālsabiedrība;

1. uz kandidāta vai pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

1. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro;

1. uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē (Publisko iepirkumu likuma 42.panta otrās daļas 1., 2. un 3. punkts);

1. uz kandidāta vai pretendenta patieso labuma guvēju (Publisko iepirkumu likuma 42.panta otrās daļas 1., 2. un 11. punkts).
2. Prasības piedāvājumiem

2.1. Piedāvājuma noformēšanas prasības

2.1.1. Piedāvājums jāiesniedz elektroniski EIS e–konkursu apakšsistēmā, ievērojot šādas pretendenta izvēles iespējas:
2.1.1.1. izmantojot EIS e–konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;

2.1.1.2. elektroniski aizpildāmos dokumentus elektroniski sagatavojot ārpus EIS e–konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

2.1.1.3. elektroniski sagatavoto piedāvājumu šifrējot ārpus EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
2.2. Prasības piedāvājuma dokumentiem 
2.2.1. Dokumentiem jābūt sagatavotiem latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā.
2.2.2. Piedāvājumam ir jābūt skaidri salasāmam, bez labojumiem un dzēsumiem.
2.2.3. Piedāvājums elektroniski jāparaksta pretendenta pārstāvēt tiesīgajam vai pilnvarotajam pārstāvim, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 

2.2.4. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
2.2.5. Piedāvājums sastāv no šādiem dokumentiem:

2.2.5.1. pieteikums dalībai iepirkumā;

2.2.5.2. pretendenta atlases dokumenti;
2.2.5.3. tehniskais – finanšu piedāvājums;
2.2.5.4. objekta apskates lapa;
2.2.5.5. citi nolikumā noteiktie iesniedzamie dokumenti – ja attiecināms.
2.2.6. Sagatavojot piedāvājumu, pretendents ievēro, ka:

2.2.6.1. pieteikuma dokumenti jāaizpilda atsevišķos elektroniskos dokumentos ar Microsoft Office 2010 (vai jaunākas programmatūras versijas) rīkiem lasāmā formātā;

2.2.6.2. pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara. 
2.2.7. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

2.2.8. Iesniedzot piedāvājumu, pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas EIS e–konkursu apakšsistēmas šī iepirkuma sadaļā) ietvertos nosacījumus.

2.2.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
2.2.10. Ja piedāvājums saturēs kādu no 2.2.9.apakšpunktā minētajiem riskiem, tas netiks izskatīts.
2.2.11. Ja piedāvājums vai atsevišķas tā daļas satur komercnoslēpumu, piedāvājuma daļām, kuras satur šāda rakstura informāciju, ir jābūt norādei “Komercnoslēpums”, izņemot Publiski iepirkumu likumā noteiktos gadījumus. Par komercnoslēpumu nav uzskatāma piedāvātā cena un cita informācija, kas noteikta kā piedāvājuma vērtēšanas kritērija sastāvdaļa. Informācijas pieejamības ierobežošana neattiecas uz informāciju, kas ir vispārpieejama saskaņā ar Publisko iepirkumu likuma vai arī citu normatīvo aktu prasībām.
3. PRASĪBAS PRETENDENTIEM UN IESNIEDZAMIE DOKUMENTI

3.1. Pretendentu atlase

3.1.1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.
3.1.2. Iesniedzot iepirkuma nolikumā pieprasītos atlases dokumentus, pretendents apliecina, ka tā kvalifikācija ir pietiekama iepirkuma līguma izpildei.

3.1.3. Izziņas un citus dokumentus, kurus saskaņā ar normatīvajos aktos noteiktajos gadījumos izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

3.2. Atlases prasības un iesniedzamie dokumenti

	Prasība
	Iesniedzamais dokuments

	3.2.1. Pretendents (un tā norādītie apakšuzņēmēji) ir reģistrēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra reģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).

Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.
Dalība iepirkumā ir brīvi pieejama jebkurai tiesībspējīgai un rīcībspējīgai fiziskai vai juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no tās reģistrācijas un darbības vietas, kura tiesīga nodarboties ar uzņēmējdarbību.
	1. Pretendenta parakstīts pieteikums dalībai iepirkumā (nolikuma 1.pielikums) un apliecinājums par neatkarīgi izstrādātu piedāvājumu (nolikuma 2.pielikums). 

2. Pretendenta pārstāvja ar pārstāvības tiesībām izdota pilnvara (apliecināta kopija) citai personai parakstīt pieteikumu un/vai iepirkuma līgumu, ja tā atšķiras no Latvijas Republikas Uzņēmumu reģistra reģistrā norādītā. 

3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pretendenta pieteikumu dalībai iepirkumā paraksta katras personas, kas iekļauta piegādātāju apvienībā, pārstāvis ar pārstāvības tiesībām.

4. Informāciju par pretendentu, kas ir reģistrēts Latvijas Republikas Uzņēmumu reģistra  reģistrā, Iepirkumu komisija pārbauda Uzņēmumu reģistra mājas lapā https://www.ur.gov.lv/lv/. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV.

5. Ja pretendents ir reģistrēts ārvalstīs, tad pretendents reģistrāciju apliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	3.2.2. Pretendents iepriekšējo 3 (trīs) gadu laikā (2023., 2024., 2025. un 2026.gadā līdz piedāvājuma iesniegšanas dienai) ir izpildījis vismaz 3 (trīs) līdzvērtīgus līgumus par mēbeļu piegādi izglītības iestādei. Par līdzvērtīgu piegādes līgumu uzskatāms līgums, kura vērtība bez PVN ir vismaz 50% no iepirkuma plānotās līgumcenas un tas atbilst šajā nolikumā norādītajam CPV kodam.
Ja piedāvājumu iesniedz piegādātāju apvienība vai personālsabiedrība, tad šī prasība jāizpilda kopā piegādātāju apvienības dalībniekiem vai personālsabiedrības biedriem.
	1. Pretendenta sagatavots pieredzes saraksts par līgumu izpildi iepriekšējo 3 (trīs) gadu laikā (nolikuma 4.pielikums).
2. Atsauksme, rekomendācijas vēstule vai cits dokuments no katra pieredzes sarakstā norādītā klienta (pasūtītāja) kas apliecina, ka līgums izpildīts kvalitatīvi un atbilstoši pasūtītāja prasībām. Atsauksmē jābūt iekļautai informācijai par līguma summu (līgumcenu). Ja atsauksmē nav iekļauta informācija par līgumcenu, pretendentam ir jāiesniedz dokuments, kas apliecina piegādes/pakalpojuma faktu un tā apjomu naudas izteiksmē, piemēram, iepriekš veiktās piegādes/pakalpojuma līgumu, nodošanas – pieņemšanas aktu kopijas, finanšu dokumentus u.c. dokumentus.

	3.2.3. Pretendentam jānorāda personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, gadījumā, ja tādas tiek piesaisītas. 
Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.

Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.

Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	1. Informācija par personām, uz kuru iespējām   pretendents balstās (nolikuma 5.pielikums).
2. Personas, uz kuras iespējām pretendents balstās, rakstisks apliecinājums (nolikuma 6.pielikums) par piedalīšanos iepirkumā un solidārās atbildības uzņemšanos par līguma izpildi, kā arī apliecinājums par līguma izpildei nepieciešamo resursu nodošanu pretendenta rīcībā, gadījumā, ja ar pretendentu tiks noslēgts iepirkuma līgums, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma ietvaros, ja tā atšķiras no Latvijas Republikas Uzņēmumu reģistrā norādītās.


	3.2.4. Pretendentam jānorāda visus apakšuzņēmējus, un apakšuzņēmēja apakšuzņēmējus, kurus piesaistīs iepirkuma līguma izpildē, gadījumā, ja tādi tiks piesaisīti. 
Ar apakšuzņēmēju ir saprotama pretendenta nolīgta persona vai, savukārt, tās nolīgta persona, kura veic pakalpojumu iepirkuma līguma izpildei.
	1. Informācija par pretendenta apakšuzņēmējiem (nolikuma 5.pielikums), norādot katram apakšuzņēmējam izpildei nododamo līguma daļas apjomu no kopējā līguma apjoma.
2. Apakšuzņēmēja apliecinājums (nolikuma 6.pielikums) par tā gatavību veikt tam izpildei nododamo līguma daļu, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros, ja tā atšķiras no Uzņēmumu reģistrā norādītās.

	3.2.5. Pretendentam ir obligāta iepriekšēja objekta (Pasūtītāja telpu) apsekošana. Par objekta apskates laiku vienojas ar Pasūtītāja kontaktpersonu Gunitu Kļaviņu, tālruņa numurs: 67575557, e-pasta adrese: rdcvs@riga.lv .  
Par objekta apskati pretendenti un Pasūtītāja pārstāvis izsniedz un paraksta objekta apskates lapu, kas obligāti ir jāpievieno pie visiem iesniedzamajiem piedāvājuma dokumentiem. Pretendenti, kuri nav piedalījušies objekta apskatē nevar piedalīties iepirkumā. 
Apskates laiks ir jāieplāno darba dienās, darba laikā, ne vēlāk kā trīs darba dienas pirms iepirkuma termiņa beigām.
	1. Objekta apskates lapa (8.pielikums)


3.3. Tehniskais piedāvājums
	Prasība
	Pretendentam jāiesniedz šādi dokumenti


	3.3.1. Tehniskais piedāvājums
3.3.2. Pretendentiem iesniedzot piedāvājumu jānorāda piedāvātās preces ražotājs, modelis un preces parametri. 

3.3.3. Ja pasūtītājam rodas šaubas par piedāvātās preces atbilstību tehniskās specifikācijas prasībām, pirms līguma slēgšanas tiesību piešķiršanas tas var pieprasīt sniegt papildu informāciju par piedāvāto preci un/vai uzrādīt preču un/vai to materiālu paraugus, lai pārliecinātos par atbilstību tehniskās specifikācijas prasībām. 
	1. Tehniskā specifikācija/Tehniskais - finanšu piedāvājums (nolikuma 3. pielikums).
2. Sertifikātu kopijas atbilstoši Tehniskajā specifikācijā noteiktajam.


3.4. Finanšu piedāvājums

	Prasība
	Iesniedzamie dokumenti

	3.4.1. Pretendenta piedāvātā cena, kurā iekļauti visi izdevumi, kas saistīti ar Preces piegādi un uzstādīšanu. 
	1. Tehniskā specifikācija/Tehniskais - finanšu piedāvājums (nolikuma 3. pielikums).

2. Cenas jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata.
3. Cenās jāietver konkrētā iepirkuma priekšmeta izpildi saistītās izmaksas, tai skaitā piegāde, administrācijas, dokumentu sagatavošanas, saskaņošanas un visi nodokļi, nodevas un maksājumi, kas ir saistoši pretendentam, izņemot pievienotās vērtības nodokli (PVN).


4. PIEDĀVĀJUMU VĒRTĒŠANA

4.1. Piedāvājuma izvēles kritērijs
4.1.1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu, t.i., piedāvājumam ar viszemāko līgumcenu EUR bez PVN. Pasūtītājs piedāvājumu salīdzināšanai un izvērtēšanai izmanto cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.

4.1.2. Ja iepirkumu komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divas piedāvātās līgumcenas ir vienādas, iepirkumu komisija izvēlas piedāvājumu, ko iesniedzis pretendents, kurš piedāvājumā norādījis lielāku piegādāto preču garantijas termiņu. Ja arī šajā kritērijā piedāvājumi ir vienādi, Komisija rīkos izlozi. 
4.2. Piedāvājumu vērtēšanas pamatnoteikumi

4.2.1. Iepirkumu komisija piedāvājumu vērtēšanu veic slēgtās sēdēs šādos posmos:

4.2.1.1. piedāvājuma noformējuma pārbaude;

4.2.1.2. aritmētisko kļūdu pārbaude;

4.2.1.3. pretendentu atlase;

4.2.1.4. tehniskā piedāvājuma atbilstības pārbaude;
4.2.1.5. finanšu piedāvājuma atbilstības pārbaude;

4.2.1.6. pretendenta, kuram piešķiramas līguma slēgšanas tiesības, noteikšana. 

4.2.2. Iepirkumu komisija pretendenta kvalifikācijas atbilstības pārbaudi (analoģiski atklāta konkursa norises kārtībai atbilstoši Ministru kabineta 2017. gada 28. februāra noteikumu Nr. 107. “Iepirkuma procedūru un metu konkursu norises kārtība” 16. punktam), tehniskā piedāvājuma un finanšu piedāvājuma vērtēšanu veiks tikai tam pretendentam, kurš piedāvā viszemāko cenu. Lietderības un administratīvo resursu dēļ pārējie piedāvājumi netiks skatīti.
4.3. Piedāvājuma noformējuma pārbaude

4.3.1. Iepirkumu komisija novērtē katra piedāvājuma atbilstību iepirkuma nolikuma 2.punktā noteiktajām prasībām.

4.3.2. Iepirkumu komisija noraida piedāvājumu, ja tiek konstatēta noformējuma būtiska neatbilstība nolikumā norādītajām prasībām.

4.4. Aritmētisko kļūdu pārbaude pretendentu finanšu piedāvājumos

4.4.1. Iepirkumu komisija pārbauda aritmētiskās kļūdas katra pretendenta iesniegtajā finanšu piedāvājumā.

4.4.2. Ja Iepirkumu komisija finanšu piedāvājumā konstatē aritmētiskas kļūdas, tā šīs kļūdas izlabo. 

4.4.3. Par visiem aritmētisko kļūdu labojumiem paziņo pretendentam, kura piedāvājumā labojumi izdarīti. 

4.4.4. Vērtējot piedāvājumus, kuros bijušas aritmētiskās kļūdas, Iepirkumu komisija ņem vērā tikai iepriekš noteiktajā kārtībā labotās cenas.

4.5. Kvalifikācijas atbilstības pārbaude

4.5.1. Iepirkumu komisija pārbauda pretendenta, kurš piedāvā viszemāko cenu atbilstību nolikuma 3.2.apakšpunktā noteiktajām pretendentu atlases prasībām.

4.5.2. Ja pretendents neatbilst kādai no iepirkuma nolikumā izvirzītajām prasībām, iepirkumu komisija izslēdz pretendentu no turpmākās dalības iepirkumā.

4.6. Tehniskā piedāvājuma atbilstības pārbaude

4.6.1. Iepirkumu komisija pārbauda pretendenta, kurš piedāvā viszemāko cenu piedāvājuma atbilstību nolikuma 3.3.apakšpunktā noteiktajām nolikuma prasībām.

4.6.2. Ja tehniskais piedāvājums neatbilst tehniskās specifikācijas un iepirkuma nolikuma prasībām, tajā skatā, ja nav iesniegta informācija, kas apliecina tehniskā piedāvājuma atbilstību prasībam, kā arī, ja nav pievienota objekta apskates lapa, tad Iepirkumu komisija izslēdz pretendentu no turpmākās dalības iepirkumā.

4.7. Finanšu piedāvājumu atbilstības pārbaude

4.7.1. Iepirkumu komisija pārbauda pretendenta, kurš piedāvā viszemāko cenu piedāvājuma atbilstību nolikuma 3.4.apakšpunktā noteiktajām nolikuma prasībām.

4.7.2. Ja finanšu piedāvājums neatbilst iepirkuma nolikuma prasībām, tad Iepirkumu komisija izslēdz pretendentu no turpmākās dalības iepirkumā.

4.8. Pretendenta, kuram piešķiramas līguma slēgšanas tiesības, noteikšana 

4.8.1. Iepirkumu komisija izvēlas piedāvājumu, kas atbilst iepirkuma nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
4.8.2. Par pretendentu, kuram būtu piešķiramas līguma slēgšanas tiesības, Iepirkumu komisija Ministru kabineta noteiktajā informācijas sistēmā atbilstoši nolikuma 1.8.2.apakšpunktam pārbauda informāciju saskaņā ar Publisko iepirkumu likuma 9.panta devīto daļu.
4.8.3.  Ja Iepirkumu komisija konstatē Publisko iepirkumu likuma 9.panta astotajā daļas minētos apstākļus, tā rīkojas atbilstoši Publisko iepirkumu likuma 9.panta devītās daļas nosacījumiem.
4.8.4. Iepirkumu komisija, ievērojot Publisko iepirkumu likuma 9.panta devītajā daļā noteikto kārtību, izslēdz pretendentu no turpmākas dalības iepirkumā, ja pretendents neatbilst Publisko iepirkumu likuma 9.panta astotajā daļas prasībām.
4.8.5. Iepirkumu komisija pretendentu, kuram atbilstoši nolikumā noteiktajām prasībām un piedāvājuma izvēles kritērijam būtu piešķiramas iepirkuma līguma slēgšanas tiesības, pārbauda atbilstoši Starptautisko un Latvijas Republikas nacionālo sankciju likuma 11.1panta pirmajai un otrajai daļai.

4.8.6. Par uzvarētāju iepirkumu komisija atzīst pretendentu, kura piedāvājums atbilst iepirkuma nolikumā noteiktajām prasībām, ir saimnieciski visizdevīgākais piedāvājums, un attiecībā uz kuru nav iestājies neviens no Publisko iepirkumu likuma 9.panta astotajā daļā minētajiem izslēgšanas nosacījumiem vai uz kuru nav attiecināms Starptautisko un Latvijas Republikas nacionālo sankciju likuma 11.1panta pirmā un otrā daļa.     
4.8.7. Izraudzītajam Pretendentam jānodrošina, lai līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.                                                                                                   
5. LĒMUMA PAZIŅOŠANA UN IEPIRKUMA LĪGUMA SLĒGŠANA

5.1. Lēmuma par iepirkuma rezultātu pieņemšana un paziņošana

5.1.1. Iepirkuma līguma slēgšanas tiesības tiks piešķirtas pretendentam, kurš būs iesniedzis visām iepirkuma nolikuma prasībām atbilstošu piedāvājumu un saimnieciski visizdevīgāko piedāvājumu.

5.1.2. Visi pretendenti tiek rakstveidā informēti par iepirkuma rezultātu 3 (trīs) darbadienu laikā no lēmuma pieņemšanas dienas.

5.1.3. Iepirkumu komisija pieņem lēmumu par iepirkuma izbeigšanu, ja iepirkumā nav iesniegti piedāvājumi vai iesniegtie piedāvājumi neatbilst nolikumā noteiktajām prasībām.

5.1.4. Iepirkumu komisija var jebkurā brīdī pieņemt lēmumu par iepirkuma pārtraukšanu, ja tam ir objektīvs pamatojums. Iepirkumu komisija 3 (trīs) darba dienu laikā vienlaikus (vienā dienā) informē pretendentus par iemesliem, kuru dēļ iepirkums tiek pārtraukts.
5.1.5. Iepirkumu komisija iespējami īsā laikā, bet ne vēlāk kā 3 (trīs) darba dienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par iepirkuma izbeigšanu vai pārtraukšanu, norādot apstākļus, kas bija par pamatu iepirkuma pārtraukšanai.

5.2. Iepirkuma līguma slēgšana

5.2.1. Līguma projekts ir pievienots šim iepirkuma nolikumam (nolikuma 7.pielikums) un ir šī nolikuma neatņemama sastāvdaļa.

5.2.2. Līgumu rakstveidā sagatavo Pasūtītājs un iesniedz to iepirkuma uzvarētājam.

5.2.3. Līgums tiek slēgts tikai tādā gadījumā, ja Pasūtītājam ir pieejami finanšu resursi.

5.2.4. Iepirkuma uzvarētājam iepirkuma līgums jāparaksta 5 (piecu) darba dienu laikā no pasūtītāja elektroniska uzaicinājuma saņemšanas dienas (uzaicinājums tiek nosūtīts uz piedāvājumā norādītās kontaktpersonas e-pasta adresi).

5.2.5. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu un iepirkumu komisijai ir tiesības izvēlēties nākamo saimnieciski visizdevīgāko piedāvājumu.
5.2.6. Pēc iepirkumu komisijas pieprasījuma piegādātāju apvienība, attiecībā uz kuru pieņemts lēmums par līguma slēgšanas tiesību piešķiršanu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

5.2.7. Ja izraudzītais pretendents atsakās slēgt iepirkuma līgumu ar Pasūtītāju, Pasūtītājs var pieņemt lēmumu slēgt līgumu ar nākamo pretendentu, kura piedāvājums atbilst iepirkuma nolikuma prasībām un ir nākamais saimnieciski visizdevīgākais piedāvājums.

5.2.8. Apakšuzņēmējus, uz kuru iespējām iepirkumā izraudzītais pretendents balstījies, lai apliecinātu savas kvalifikācijas atbilstību, paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar pasūtītāja rakstveida piekrišanu, ievērojot Publisko iepirkumu likuma 62.panta trešajā daļā paredzētos nosacījumus.

5.2.9. Iepirkuma līguma grozījumi ir pieļaujami saskaņā ar Publisko iepirkumu likuma 61.panta nosacījumiem. 

5.2.10. Pasūtītājs nodrošina līguma un tā grozījumu (ja tādi tiks veikti) publikāciju EIS e-konkursu apakšsistēmā https://www.eis.gov.lv/EKEIS/Supplier/Organizer/4959 Publisko iepirkumu likuma 9.panta astoņpadsmitajā daļā noteiktajā apjomā un kārtībā.

6. IEPIRKUMU KOMISIJAS TIESĪBAS UN PIENĀKUMI 

6.1. Iepirkumu komisijas tiesības:

6.1.1. pieprasīt, lai pretendents precizētu informāciju par savu piedāvājumu, ja tas nepieciešams pretendentu atlasei un piedāvājumu atbilstības pārbaudei, pārbaudīt visu pretendenta sniegto ziņu patiesumu;
6.1.2. pieaicināt Iepirkumu komisijas darbā ekspertus ar padomdevēja tiesībām;

6.1.3. pieprasīt, lai pretendents precizētu informāciju par savu piedāvājumu, ja tas nepieciešams pretendentu atlasei un piedāvājumu atbilstības pārbaudei;
6.1.4. pieprasīt no pretendenta informāciju par piedāvājuma cenas veidošanās mehānismu;
6.1.5. noraidīt nepamatoti lētu piedāvājumu;
6.1.6. veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

6.2. Iepirkumu komisijas pienākumi:

6.2.1. nodrošināt iepirkuma norisi un dokumentēšanu atbilstoši Publisko iepirkumu likuma, citu normatīvo aktu un šī iepirkuma nolikuma prasībām;
6.2.2. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma nolikumu;
6.2.3. vērtēt pretendentus un to iesniegtos piedāvājumus saskaņā ar Publisko iepirkumu likumu un iepirkuma nolikumu;
6.2.4. veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

7. PRETENDENTA TIESĪBAS UN PIENĀKUMI

7.1. Pretendenta tiesības:

7.1.1. papildināt vai atsaukt savu piedāvājumu, izmantojot attiecīgos EIS e-konkursu apakšsistēmā pieejamos rīkus, līdz iepirkuma nolikumā noteiktajam piedāvājumu iesniegšanas termiņam;
7.1.2. pieprasīt Iepirkumu komisijai papildu informāciju par iepirkuma nolikumu, ievērojot iepirkuma nolikumā noteikto kārtību;
7.1.3. veidot piegādātāju apvienības un iesniegt vienu kopēju piedāvājumu iepirkumā;
7.1.4. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
7.1.5. veikt citas darbības saskaņā ar Publisko iepirkumu likumu, citiem normatīvajiem aktiem un šī iepirkuma nolikumu.

7.2. Pretendenta pienākumi:

7.2.1. sniegt patiesu informāciju;
7.2.2. Iepirkumu komisijas norādītajā termiņā rakstveidā sniegt atbildes un paskaidrojumus uz Iepirkumu komisijas uzdotajiem jautājumiem par piedāvājumu;
7.2.3. pēc Iepirkumu komisijas pieprasījuma, Iepirkumu komisijas norādītajā termiņā rakstveidā sniegt informāciju par pretendenta finanšu piedāvājumā norādītās cenas veidošanās mehānismu;
7.2.4. katrs pretendents līdz ar piedāvājuma iesniegšanu apņemas ievērot visus Iepirkuma nolikumā minētos noteikumus;
7.2.5. veikt citas darbības saskaņā ar Publisko iepirkumu likumu, citiem normatīvajiem aktiem un iepirkuma nolikumu.

8.  IEPIRKUMA PIELIKUMU SARAKSTS

1. Pieteikums (veidlapa)
2. Apliecinājums par neatkarīgi izstrādātu piedāvājumu (veidlapa)
3. Tehniskā specifikācija/Tehniskais – finanšu piedāvājums (veidlapa)
4. Informācija par pretendenta pieredzi (veidlapa)
5. Apakšuzņēmēju/personu, uz kuru iespējām pretendents balstās, saraksts (veidlapa)

6. Apakšuzņēmēja un/vai personas, uz kuras iespējām pretendents balstās, apliecinājums par gatavību piedalīties līguma izpildē (veidlapa)
7. Iepirkuma līguma projekts
8. Objekta apskates lapa (veidlapa)
1

